प्रजातान्त्रिक मूल्य र मान्यता बोकेको एउटा राजनीतिक दलले जनतासँग प्रत्यक्ष संवाद गर्न छोडेपछि जनतामा बढ्दै गएको अम्लीयताको अनुभूति सायद अहिले आएर कांग्रेसको थोरै नेतृत्व पंक्तिले गर्दैछन् होला । त्यसो त विगत एक वर्षअघि सुरु भएका शृङ्खलाबद्ध चुनावहरूमा एकपछि अर्को हार खाँदै जाँदा पनि एक पटकसम्म चुनावी समीक्षा गर्न जरुरी नठानेको कांग्रेस नेतृत्वले सुरु गरेको आन्तरिक छलफलमा अम्लीय ऊर्जा छताछुल्ल भएर पोखिन पुग्यो । किनभने प्रजातान्त्रिक दलको संवाद प्रक्रिया नियमित थिएन । यसले गर्दा त्यो दलभित्र अम्लीयता सञ्चित हुँदै जानु स्वाभाविक थियो ।
